open-index/open-wikipedia-markdown huggingface dataset:
Ren 60

***Ren 60*** er et musikkalbum med Just 4 Fun, utgitt i 1990 og nyutgitt i 1991. Dette er bandets første plate. Just 4 Fun besto av Hanne Krogh, Marianne Antonsen, Jan Groth og Eirikur Hauksson. Gruppen ble dannet som en sommerforestilling i 1990, men på grunn av stor publikumsukssess fortsatte medlemmene sammen. Det var imidlertid ingen plateselskap som hadde særlig tro på et album med denne typen musikk, så Hanne Krogh finanserte utgivelsen selv, og ga den ut på sitt HK Productions, underlabelen til Sonet. Platen er også Hanne Krogs ellevte album totalt. Da platen raskt solgte over  eksemplarer, bestemte gruppen seg for å fortsette. Just 4 Fun ble valgt ut av NRK til å representere Norge i Melodi Grand Prix i 1991 med låten «Mrs. Thompson». Denne ble også inkludert på platen da «Ren 60» ble nyutgitt i 1991. Det kom også en kassettutgave i 1991 som het «Honda», og som inneholdt alle sangene. Just 4 Fun inngikk et samarbeid med Honda, og det medførte at alle biler fra denne produsenten som ble solgt på begynnelsen av 1990-tallet, ble utstyrt med denne kassetten.

## Sporliste
# «Mrs. Thompson» (norsk versjon) (Roness/Skelsvik/Kolsrud)
# «California Dreamin’» (John Phillips/Michelle Phillips) 
# «Will You Love Me Tomorrow»  (Gerry Goffin/Carole King)
# «Hit the Road Jack»  (Percy Mayfield)
# «The Letter»  (Wayne Carson)
# «Little Devil»  (H.Greenfield/N.Sedaka)
# «Proud Mary»  (John Fogerty) 
# «When a Man Loves a Woman»  (Calvin Lewis/Andrew Wright)
# «I’ll Follow the Sun»  (Lennon/McCartney)
# «You Don't Have to Say You Love Me»  (P.Donaggio)
# «Soul Medley»  (Sweet soul music/Think/Soul Sister Brown Sugar/Pap's Got a Brand New Bag/In The midnight Hour/Knock On wood/Soul Shake
# «Little Honda»  )(Brian Wilson)
# «You'd Better Move On»  (Arthur Alexander)
# «He Ain't Heavy He's My Brother»  (R.Scott/S.Russel)
# «Runaway»  (Del Shannon)
# «Hippy Hippy Shake/Good Golly Miss Molly»  (C.Romero/R.Blackwell)
# «Where the Boys Are»  (N.Sedaka)
# «Living Right Next Door to An Angel»  (N.Sedaka)
# «I’m Gonna Knock on Your Door»  (A.Schroder)
# «With a Girl Like You»  (Reg Presley)
# «The Birds and the Bees»  (H.Newman)
# «With a Little Help from My Friends»  (Lennon/McCartney)
# «Mrs. Thompson» (Engelsk versjon)

## Andre medvirkende
*Drums: Terje Gade
*Guitars: Tor-Inge Rishaug
*Bass: Steinar Haakenstad/ Ulf Larsen
*Piano, keyboards: Per Ljunggren
*Sax: Terje Antonsen/ Sigurd Køhn
*Trompet: Erlend Gjerde
*Trombone: Svein Johannessen
*Vocal arrangement: Just4Fun
*Musical arr: Steinar Haakenstad
*Produsert av Rolf Løvland
*Recorded at Big-T Studios,Larvik, Studio 2, Sarposborg, Scanax Recording Studios ved Alf Chr. Hvidsten
*Mixed at PUK Studio, Danmark, Peter Iversen/ Kim Eskesen
*Engineered by: Mikkel Schille, Jon Karstensen, Rolf Kjernet, Magne Østby
*Cover: Kjell Witberg

## Utgivelser
* 1990 CD/MC HK Productions/ Sonet SCD 44003
* 1991 CD/MC Sonet Grammofon SCX 44003

## Kilder
*www.hannekrogh.com
Dirty Boots

**Dirty Boots** var et norsk countryband fra Fosen, aktive i perioden 2002–2004. 

Bandet ble startet av Børge Rømma, som var inspirert av bandet Too Far Gone. Han fikk med seg Frode Nygård, Truls Hvalryg, Arnfinn Roten og Per Tommy Roten.

De spilte egne låter, men covret også artister som Garth Brooks og Dwight Yoakam. Stilmessig sto de for "Nashville-country"; energisk og oppstemt med crossover til pop og rock.

I 2003 deltok Dirty Boots i den TV-sendte talentkonkurransen Kjempesjansen. Samme år ga de ut albumet *[[Endless Ride]]* på plateselskapet Tylden & co.

## Medlemmer
* Børge Rømma – vokalist, gitar
* Frode Nygård – bass, kor
* Truls Hvalryg – trommer
* Arnfinn Roten – gitarist
* Tommy Roten – steel gitar, gitar, mandolin

## Diskografi
2023: *[[Endless Ride]]* (Tylden & Co.)

## Referanser
Those Were the Days (1991-album)

***Those Were the Days*** er et musikkalbum med Just 4 Fun, utgitt i 1991. Selv om bandet hadde opplevd stor suksess etter det første albumet «Ren 60», deltakelse i Eurovision Song Contest, og påfølgende turné, ble dette bandets siste plate. Denne solgte heller ikke like godt som den første. De hadde radiohiter med sangene «All I Really Wanna Do» og «A Dream and A Prayer». Dette er også Hanne Kroghs *tolvte album* totalt.

## Sporliste
# «Only One Woman»
# «All I Really Wanna Do»
# «Stupid Cupid»
# «You Don't Know Me»
# «These Boots Are Made for Walkin'»
# «Mustang Sally»
# «As Tears Go By»
# «Hallelujah, I Love Her So»
# «Sorry Suzanne»
# «A Change is Gonna Come»
# «Son of a Preacher Man»
# «Gimme Some Lovin'»
# «The Boy From New York City»
# «When Will I Be Loved»
# «A Whiter Shade of Pale»
# «Dancing In the Street»
# «Let Me Stay With You Forever»
# «A Dream and a Prayer»

## Andre medvirkende
*Vokal: Hanne Krogh, Marianne Antonsen, Jan Groth, Eirikur Hauksson
*Produsent: Rolf Løvland

## Utgivelser
* 1991 MC/CD Sonet Grammofon SCD 15035

## Kilder
*www.hannekrogh.com
Anders Tvegård

**Anders Tvegård** (født 1975) er en norsk journalist som har vært ansatt i NRK siden 1998. Han har primært arbeidet med utenriksstoff og har siden 2023 vært NRKs korrespondent i Washington D.C. 

Tvegård har journalistutdanning fra Høgskolen i Volda (1996–98), Darlington College of Technology (1995–1996) og journalisttjeneste ved Forsvarets overkommando (1994–1995).

Han har arbeidet i NRKs nyhetsavdeling siden 1998. Tvegård var NRKs reporter under tsunamien i Thailand (2004/05), rapporterte fra de palestinske områdene under striden rundt karikaturtegningene av profeten Muhammad (2006), Israel–Libanon-krigen (2006), Gaza-krigen (2008), flyktningleirene etter Sri Lankas borgerkrig (2009), Afghanistan (2009), tsunamien i Japan (2011), Pavens besøk på Cuba (2012), Hugo Chávez's død i Venezuela (2013) og Guantanamo (2013). Han var NRKs korrespondent i Washington D.C. fra 2010 til 2014 og igjen fra 2023.

Tvegård har også arbeidet for Radio Grenland, Porsgrunns Dagblad og Varden.

## Referanser


## Eksterne lenker
* Erik Enger: ''Med verden som arbeidsplass'' - Porsgrunns Dagblad 13. okt. 2011
* Ståle Grut:  Intervju med Anders Tvegård - Journalisten 12. feb. 2012
Xico (Veracruz)

**Xico** er en by og en kommune i delstaten Veracruz i Mexico. Kommunen hadde 35&nbsp;188 innbyggere i 2010, mens selve landsbyen hadde 18&nbsp;652 innbyggere. Arealet på 176,85 km². Den grenser til Coatepec i nord, Ayahualulco i sør og Perote i vest. Xico ligger 25 km fra delstatshovedstaden Xalapa, på en høyde av 1&nbsp;320 meter over havet.

Xico produserer blant annet kaffe, frukt, vin og håndverk. I juli hvert år arrangeres det en stor fest til ære for Maria Magdalena. Den er særlig kjent for *La Xiqueñada*, et okseløp hvor oksene slippes løs i gatene.

Tre kilometer fra sentrum av byen ligger fossen Cascada de Texolo.

I 2011 fikk Xico status som «Pueblo Mágico».

## Referanser


## Eksterne lenker
* 
* Kommunens hjemmeside
Tlalnelhuayocan

**Tlalnelhuayocan** er en landsby og en kommune sentralt i delstaten Veracruz i Mexico, to kilometer fra delstatshovedstaden Xalapa. Kommunen har 13&nbsp;855 innbyggere (2005) og et areal på 58,4 km².

Tlalnelhuayocan betyr «Sted fullt av røtter» på nahuatl.

## Referanser


## Eksterne lenker
* Kommunens hjemmeside
Fredheim (Stavanger)

**Fredheim** (Eiganesveien 113) er den nåværende bispeboligen i Stavanger. 

Huset ble først bygget på rundt 1860, da tiltenkt som et landsted. Siden den gang er boligen ombygget flere ganger. Boligen som den er i dag ble ferdigstilt rundt 1890-årene, og arkitektonisk er den tydelig preget av datidens sveitserstil. Det er karakteristiske gjennomgående takbjelker som stikker fra veggene. Som i de fleste hus fra denne stilarten, prydes verandaen med flotte detaljer. De forholdsvis store/høye krysspost-vinduene er ofte brukt i den norske tolkningen av stilarten. Særegent for dette huset er de to lunettene på hver side av arken, trolig henger dette igjen fra senklassisismen.

Enoch Tørresson Rønneberg fra Sola kjøpte eiendommen i 1869 til bruk som landsted, og gav siden huset tilnavnet Fredheim. Eiendommen ble frem til 1943 holdt i familien. Siste eier var Reinert Tørressen, sønn av Enoch. Kaptein Reinert Tørressen overtok huset i 1919, og da han døde i 1943, testamenterte han bort eiendommen som bolig for Stavangers biskop. Tørressen renoverte hele huset i sitt eie, og det ble samtidig gjort små endringer, innvendig som utvendig. Eiendommen eies og forvaltes i dag av Opplysningsvesenets fond (OVF), som til sammen eier 435 preste- og bispeboliger i Norge.

## Eksterne lenker
* Reilstad, Karoline (3. november 2009): «Verdt 40 millioner kroner», *Rogalands Avis*
Liste over episoder av Boardwalk Empire

Dette er en liste over Boardwalk Empire-episoder. *[[Boardwalk Empire]]* er en amerikansk TV-serie skapt av Terence Winter, basert på romanen *Boardwalk Empire: The Birth, High Times and Corruption of Atlantic City* av Nelson Johnson. Serien hadde premiere på HBO 19. september 2010.

Per 30. november 2010, er **11** episoder av *Boardwalk Empire* sendt.

## Oversikt

### Sesong 2
*Boardwalk Empire* har blitt fornyet for en sesong 2.

## Referanser


## Eksterne lenker
* 
* 
* Official website for ''Boardwalk Empire: The Birth, High Times, and Corruption of Atlantic City,'' a book by Nelson Johnson
* List of ''Boardwalk Empire'' episodes at TV.com
2 Hearts

«**2 Hearts**» er en pop rock-sang fremført av den australske sangeren Kylie Minogue på hennes tiende studioalbum *[[X (album)|X]]*. Sangen ble opprinnelig spilt inn og skrevet av Kish Mauve, som også produserte Minogues versjon. «2 Hearts» var Minogues første kommersielle singel etter at hun ble diagnostisert med brystkreft i mai 2005. Sangen ble utgitt som albumets første singel i november 2007 til blandede kritikker.

## Informasjon
I 2006 begynte Minogue innspilling av materiale i London for sitt første album siden hun fikk diagnosen. «2 Hearts» ble skrevet og opprinnelig innspilt av electronica-gruppen Kish Mauve, som gav sangen til Minogue. Minogue likte sangen da hun hørte den, og har beskrevet innspillingen sammen med Kish Mauve som en glede. «2 Hearts» ble utgitt i forskjellige formater over hele verden. De fleste områder fikk en CD-singel og en digital nedlastingsutgivelse.

Sangen ble nummer tolv på UK Singles Chart den 11. november 2007, og nådde 4.-plassen en uke senere. «2 Hearts» ble nummer 29 i Irland, og nummer 12 påfølgende uke. Singlen var i hovedsak vellykket andre steder, og nådde førsteplass i Spania og Top 5 i Italia og Sverige. Sangen fikk førsteplass i Australia den 19. november 2007, solgte over 6&nbsp;000 eksemplarer. Sangen ble Minogues tiende førsteplass-singel i Australia. Singelen gikk opp til 34.-plass i New Zealand, men falt så ut av hitlistene.

## Formater og sporliste
;Britisk CD 1
#«2 Hearts»
#«I Don't Know What It Is»

;Britisk CD 2
#«2 Hearts»
#«2 Hearts» (Alan Braxe Mix)
#«King or Queen»
#«2 Hearts» (Video)

;Australsk CD
#«2 Hearts»
#«2 Hearts» (Alan Braxe Mix)
#«King or Queen»
#«I Don't Know What It Is»
#«2 Hearts» (Video)

;Russisk CD
#«2 Hearts»
#«I Don't Know What It Is»

## Topplisten

## Utgivelsehistorie

## Eksterne lenker
* ''2 Hearts'' på offisiell nettside
* ''2 Hearts'' på Allmusic
Løvebakken smiler

***Løvebakken smiler*** er et musikkalbum med Dag Frøland, Elisabeth Granneman, Tore Ryen, Olav Thon, Wenche Foss og mange andre norske skuespillere og politikere. Platen inneholder live-opptak fra Chat Noir fra Dag Frølands "Har du lyst, har du lov" fra 1973 og Dag Frølands "Nyttårs-galla" fra 1975. Utgitt i 1976.

## Sporliste

# «God dag mann politiker» Trygve Bratteli og Wenche Foss
# «Smil Bergfrid» Bergfrid Fjose og Rolf Just Nilsen
# «En landsfader» Per Borten og Tore Ryen
# «Banebrytervise» Anders Lange
# «Hallingkongen» Olav Thon
# «Godgutten vår» Kåre Willoch og Elisabeth Granneman
# «Fjolleri plut» Arne Hestenes
# «Einar Gerhardsen»
# «Fingal Kleppe» Per Kleppe
# «To gamle piger fra balletten» Aase Bye og Lillebil Ibsen

## Eksterne lenker
Carl Rohl-Smith

**Carl Rohl-Smith** (født 3. april 1848 i Roskilde, død 20. august 1900 i København), var en dansk-amerikansk billedhugger, tidligere elev av Herman Wilhelm Bissen. Han er i USA særlig kjent for sine realistiske monumenter i store formater.

## Biografi
Han var elev av H.V. Bissen på Det Kongelige Danske Kunstakademi i årene 1865-70, og hørte til den generasjon av billedhuggere, som i kjølvannet på de toneangivende Bissen og Thorvaldsen, primært kom til å beskjeftige seg med å utføre arkitektoniske dekorasjonsfigurer. Han arbeidet sammen med flere av datidens store arkitekter, men hans ambisjoner rakk utover de tilbudte oppgaver. 

Fra 1875 reiste Rohl-Smith rundt i det meste av Europa, og i årene 1875-76, studerte han under Albert Wolff i Berlin. I 1886 utvandret han til USA. Her arbeidet han bl.a. på jernstøperier, samt utførte tallrike portretter og gravmæler, ofte i en klassisk preget naturalistisk stil. Til ergrelse for en del amerikanske billedhuggere, fikk han tildelt en rekke store nasjonalt pregede oppgaver, som følgelig var forbundet med stor prestisje. Hans ry baserte seg først og fremst på evnen til portrettlikhet, samt sansen for å arbeide i det store format. Disse egenskapene brakte ham flere bestillingsoppgaver, men også i frontlinjen i den amerikanske kunstdebatt.   

Hans monument *Fort Dearborn Massacre* sto ferdig i 1893 og var sponset av millionæren George M. Pullman som gave til Chicago. Verket er en veldig realistisk og grotesk scene fra kampen mellom innfødte amerikanere og hvite nybyggere. Siden 1960-tallet, har figurgruppen adskillige ganger satt Chicagos bystyre i forlegenhet, og er derfor blitt flyttet flere ganger.  

Han vant sidenhen konkurransen om et monument for general William Tecumseh Sherman i Washington, til stor irritasjon for hans amerikanske kolleger. Rohl-Smith døde imidlertid under et opphold i Danmark, og Shermanmonumentet (1896–1903) måtter derfor fullføres av danske og norske billedhuggere som J.F. Willumsen, Lauritz Jensen, Stephan Sinding, Sigvald Asbjørnsen, Carl Bonnesen og Mrs. Theo. A. Ruggles Kitson, under overoppsyn av kunstnerens enke.  

Han ligger begravet på Vestre kirkegård i København.

## Stil
Rohl-Smith så seg som arvtager av den klassiske tradisjon fra hans danske forgjengere, men han var på sine Europareiser også blitt påvirket av den franske Beaux-Arts naturalisme. Dette ses blant annet på arbeider fra 1880-årene, f.eks. de nybarokke figurene *Moses*, *Johannes Døberen*, *Irenæus* og *Athansius* fra Marmorkirken i København. Hans senere amerikanske arbeider, har dog en mere klassisk grunnholdning.

## Referanser
 

## Eksterne lenker
* 
* Carl Rohl-Smith på gravsted.dk
* Den store danske om Carl Rohl-Smith
Lucky Lew

**Lucky Lew** er et norsk rockeband fra Bergen som ble startet i 2006 av vokalist Villa:K (Katrine Stavnes) og gitarist Barillion. Senere samme året slapp de albumet *Hello Miss Devine sammen med bassist Svein Knutsen og Whezz (Christen Sigridnes) på trommer.*

## Beauty In Aggression
I februar 2010 dro Lucky Lew til RadioStar Studios i Weed, California for å spille inn deres andre album. Albumet ble produsert av Sylvia Massy og fikk tittelen *Beauty In Aggression*. Platen ble sluppet 6. september 2010 og fikk god mottakelse i pressen.

Den første singelen fra *Beauty In Aggression* var låten *Desert Angel*, og denne ble sluppet 25. mai 2010.

## Medlemmer

### Nåværende medlemmer
* **Villa:K** — Vokal (2006 –)
* **Barillion** — Gitar (2006 –)
* **Svein Knutsen** — Bass (2006 –)
* **Rune Hals** — Trommer (2014 –)

### Tidligere medlemmer
* **Eskil** — Trommer (2008–2014)
* **Wolf** (Christian Indregaard) — Trommer (2007 – 2008)
* **Whezz** (Christen Sigridnes) — Trommer (2006 – 2007)

## Utgivelser

### Albumer

### Singler

## Referanser


## Eksterne lenker
* 
* 
* «Har funnet identiteten med andreplaten» – Intervju og artikkel i Byavisen
* «Heldiggrisene» – Artikkel i Natt & Dag
* Bildeserie i Natt & Dag fra releasekonserten for Beauty In Aggression
* Lucky Lew intervju for «Fuzz» på Studentradioen i Bergen – Del 1 (lydopptak)
* Lucky Lew intervju for «Fuzz» på Studentradioen i Bergen – Del 2 (lydopptak)
Smørklepp kunstmuseum

**Smørklepp kunstmuseum** (frem til 2022 **Vinje Biletgalleri**) er et kunstmuseum etablert i  på Smørklepp i Vinje, Telemark. Museet drives av Vest-Telemark Museum, og eies av Vinje kommune. Museets samling består av over 40 malerier av Henrik Sørensen (1882–1962). Det har også malerier av Sørensens venn og kunstnerkollega Harald Kihle.

Bakgrunnen for at det ble etablert et museum med Henrik Sørensens bilder på dette stedet, var at Sørensen fra sommeren 1927 og frem til året før han døde hadde maleropphold på Smørklepp.

## Bildegalleri

Fil:Negaren, Smørklip, Vinje - no-nb digifoto 20160223 00386 NB MIT FNR 02372.jpg|Fotografi av Nergaren på Smørklepp i Vinje, der Sørensen fikk losji fra 1927. Bildet tilhører Nasjonalbibliotekets bildesamling, og er arkivert som "Negaren, Smørklip, Vinje" 
Fil:Henrik Sørensen OB.F06440.jpg|Portrettfoto av maleren Henrik Sørensen, rundt 1935-1940 
Fil:Harald Kihle IKL.jpg|Portrettfoto av maleren Harald Kihle 


## Referanser


## Eksterne lenker
* Smørklepp kunstmuseum
Agnes Landmark

**Agnes Margrethe Landmark** (født 2. september 1888, død 4. november 1959) var en norsk komponist, dikter og salmedikter. Hun gav blant annet ut korkomposisjonene *Mor våkner* i 1944 og *Bønn* i 1953. I *[[Norsk Salmebok (1985)|Norsk Salmebok]]* og *[[Norsk salmebok 2013]]* er hun representert med en salme hun har oversatt til norsk. 

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0, Side 123
Georg Christian Freund

**Georg Christian Freund** (alternativt **G.C. Freund**; født 7. februar 1821 i Altona, død 6. april 1900 i København) var en dansk billedhugger.

Faren Joh. Friedr. Freund var kongelig myntmester, moren var Hanne født Kreiner. I 1836 ble han sendt til København, hvor han gikk i lære som billedhugger hos onkelen Hermann Ernst Freund, til han døde i 1840. Han var med på å fullføre onkelens arbeid med den såkalte «Ragnarokfrisen». Herman Wilhelm Bissen ble hans nye læremester, og Freund kom dermed til å følge i fotsporene til disse to, som igjen hadde latt seg inspirere av Thorvaldsen. 
I ungdommen arbeidet han også under Michael Gottlieb Bindesbølls ledelse med den indre utsmykning av Thorvaldsens Museum.

Han stilte ut på Charlottenborg i årene 1840-1900, og produksjonen var overveiende av idyllisk karakter. Etter et opphold i Roma i årene 1854-60, stilte han ut en statue av en naken bocciaspiller i 1861, som viste gode studier både av antikke atletfigurer og av det virkelige liv. Etter et par senere opphold i Roma, ble han i 1869 valgt til medlem av Kunstakademiet. 
 
Ved brannen på Christiansborg i 1884 var onkelens Ragnarokfrise gått med, og Freund, som hadde deltatt i utførelsen av den i sin ungdom, gikk i gang med å modellere og gjenskape frisen i flere kopier. Dette arbeidet varte i mer enn seks år. I 1892 ble han titulær professor. Han huskes især for sine små genrestatuer.

Han mottok De neuhausenske priser i 1849.

Han giftet seg i 1861 med Jacobine Felixine Dewhurst (født Magens), og da denne døde i 1869, ektet han Agnes Georgiana Dewhurst, datter av plantasjeeier Dewhurst i Vestindien og hustru født Stevens. 

Fil:Georg Christian Freund, En moder med sit barn, 1877, 0172NMK, Nivaagaards Maleri Samling.jpg|En moder med sitt barn. Nivaagaard
Fil:Kugelspieler by Georg Christian Freund 1.jpg|Kugelspieler. Haus Wiegand, Berlin
Fil:Bernhard af Clairvaux Frederikskirken.jpg|Bernard av Clairvaux. Frederikskirken, København
Fil:Georg Christian Freund - Eumaios og Odysseus (1893).jpg|Eumaios og Odysseus. Statens Museum for Kunst


## Referanser


## Eksterne lenker
*  Dansk biografisk leksikon om Georg Christian Freund
*
Caucus

**Caucus** (uttales *kå-kus*) er en betegnelse for et lukket politisk møte for en gruppe mennesker som tilhører det samme politiske parti eller fraksjon, og vanligvis for å velge sine kandidater eller fatte beslutning i en konkret sak. 

## Bakgrunn
I februar 1763 skrev John Adams at Boston «caucus club», en gruppe av politisk aktive eldre fra byen, skulle møte på kvistværelset hos Tom Dawes for å velge sentrale tjenestemenn for byen («Assessors, Collectors, Wardens, Fire Wards, and Representatives»). Dette er første gang en i skriftlige kilder kan se at dette ordet er knyttet til politiske møter.

Ordet har en uklar bakgrunn, selv om det i dag er forbundet med amerikansk politikk. Språkvitere antar at ordet kan ha utviklet seg fra Algonkinske språk som har et tilsvarende ord for en gruppe av eldre, ledere eller rådgivere.

## Dagens bruk
Særlig Det demokratiske parti bruker benevnelsen, og en gruppe i New York, kalt Tammany Hall, var den første som tok det i bruk. I dag brukes betegnelsen om flere ulike forhold, men er særlig kjent som en del av nominasjonsprosessene til presidentvalg, og da som et alternativ til primærvalg.

Under nominasjonsprosessene er en caucus en form for allmøte, der partimedlemmer møter frem og diskuterer hvilken kandidat de mener tjener deres egne og lokalsamfunnets interesser best. De fleste stater har valg av forskjellige slag som primærvalg, men noen stater velger å benytte seg av slike allmøter i stedet. Iowas caucuser er kanskje det mest kjente, fordi det avholdes veldig tidlig, sammenlignet med andre staters primærvalg, og markerer ofte innledningen til nominasjonsprosessen.

Allmøtene foregår på lokalt plan (precinct), og man velger på disse møtene de som skal delta på fylkesforsamlingen. Her velges de som skal delta på distriktsforsamlingen, som igjen velger de som skal delta på delstatsforsamlingen, som er den instansen som bestemmer hvordan delstatens valgmenn skal fordeles. Med tanke på det store fokuset som er på Iowa i denne prosessen, er det viktig for partiene å få ut informasjonen om hvem som har vunnet raskt, og resultatene blir gjerne sluppet til pressen etter allmøtet. De resterende møtene blir så en formalitet, siden man vet hvordan delstatens stemmer ved partikongressen kommer til å fordeles. 

Måten disse allmøtene foregår på, avhenger av hvilket partis allmøte man går på. For republikanerne er det gjerne ikke annet enn et hemmelig valg som ikke foregår i et valglokale, mens for demokratene er prosessen mer omfattende. Demokratene vil gjerne samtale om hvem de mener er den beste kandidaten, og etter hvert som man innser hvilke kandidater det er lite støtte for, kan man endre mening, og velge å støtte en annen kandidat.

## Andre land
Betegnelsen er også vanlig om lignende forhold i Canada og på New Zealand. I tillegg blir også det også brukt av Australian Labor Party.
Göran Hägglund

**Bo Göran Hägglund** (født 1959) er en svensk politiker (KD). Han var medlem av Sveriges riksdag 1991–2015, leder i Kristendemokraternas riksdagsgruppe 1991–2002, Kristdemokraternas partileder 2004–2015 og sosialminister i Fredrik Reinfeldts regjering 2006–2014.

## Familie og tidlig yrkesliv
Han ble født i Degerfors i Örebro län av finlandssvenske foreldre som innvandret til Sverige i 1950-årene. Begge foreldrene var metallarbeidere og pinsevenner. Hägglund har senere blitt medlem av Svenska kyrkan.

Etter gymnaset begynte han i forsikringsbransjen. Etter noen år som partifunksjonær i 1980-årene gikk han tilbake til forsikringsbransjen etter valget i 1988, og arbeidet som assurandør for livsforsikring for Wasa Försäkring 1988–1989 og finansrådgiver i fondsmeglerfirmaet Alfred Berg 1989–1991.

Han har bodd hele sitt voksne liv i Jönköping. Han er gift og har to barn.

## Politisk arbeid
Hägglund begynte sitt politiske arbeid i KDU, der han satt i sentralstyret i noen år, ledet det internasjonale utvalget og arbeidet som ombudsmann for Jönköping-distriktet 1978–1980. Han var generalsekretær i den nordiske paraplyorganisasjonen Kristdemokratiska ungdomsförbundet i Norden 1979–1981, ombudsmann for Kristdemokraterna i Jönköping-distriktet 1981–1985, medlem av Jönköping kommunestyre 1982–1986 og leder for partiets riksdagssekretariat 1985–1988.

Hägglund har vært valgt til Riksdagen siden 1991. Han var gruppeleder for Kristendemokraterna 1991–2002, medlem av Riksdagens næringsutvalg 1991–2002, medlem av Riksdagens krigsdelegasjon 1998–2002 og leder i Riksdagens boligutvalg 2002–2004. I 1990-årene var han også styremedlem i de statseide selskapene Aktiebolaget Statens Skogsindustrier (ASSI) og ASSI-Domän, forløperne til Sveaskog.

Da han ble valgt til ny partileder i 2004, ble han medlem av Riksdagens utenriksnemnd. Hägglund var sosialminister i Fredrik Reinfeldts borgerlige koalisjonsregjering 2006–2014, og gjennomførte flere endringer i folketrygden, liberaliserte alkohollovgivningen, og avskaffet monopolrettighetene til Apoteket AB. I 2012 ble Hägglund utfordret om partiledervervet av gruppeleder Mats Odell, men ble gjenvalgt med stor margin. Ved valget i 2014 tapte regjeringen sitt parlamentariske grunnlag, og Hägglund gikk tilbake til Riksdagen. Den 29. januar 2015 avgikk Hägglund som partileder etter eget ønske. 

## Etter politikken
Etter at han gikk ut av politikken i 2015, har Hägglund arbeidet som konsulent innen helsebransjen for PR-byrået Narva og påtatt seg en del styreverv, som i det private helseforetaket Aleris, i sparebankstiftelsen Alfa og i kollektivtrafikkselskapet Samtrafiken.

## Referanser


## Eksterne lenker
* 
* 
* 
*
Pearly Shells

**«Pearly Shells»** er en sang basert på den eldre hawaiiske melodien **«Pupu `A O `Ewa»**. Wesley Edwards og Leon Pober skrev en engelskspråklig tekst. Flere artister har fremført den, innbefattet:

*Don Ho
*Burl Ives (På albumet *Burl Ives Sings Pearly Shells and Other Favorites*)
*The Melbourne Ukulele Kollective

I 1970-årene anvendte C&H Sugar melodien i sin jungle.

## Norsk versjon
Vidar Lønn-Arnesen har skrevet en norsk tekst. På norsk bærer den tittelen «Hvite skjell».

### Innspilling
*Vidar Lønn-Arnesen. Utgitt på LP-platen *[[Countryfest 6]]* (Talent TLS&nbsp;4042) i 1980.

## Referanser


## Eksterne lenker
* «Pearly Shells» and the Hawaiian History Behind the Melody
Jon Mørland

**Jon Ottar Mørland** (født 29. september 1967) er en norsk pr-rådgiver og daglig leder i Mørland & Johnsen analyse og kommunikasjon AS. 

Mørland er utdannet Master of Science (Econ) fra London School of Economics and Political Science (LSE) og Master of Public and International Affairs fra University of Pittsburgh. Han var informasjonssjef i Utenriksdepartementet og pressetalsmann for utviklingsministeren. Før dette var han leder av Europeisk Ungdom.

Sammen med Øyvind Johnsen forlot han konsulentselskapet Geelmuyden.Kiese i 2006 og etablerte kommunikasjonsselskapet Mørland & Johnsen. Gjennom Mørland & Johnsen er Mørland pressetalsmann for blant andre tidligere statsminister Gro Harlem Brundtland og det norske herrelandslaget i fotball.

## Referanser


## Eksterne lenker
* Mørland & Johnsens nettsider
Geir Godager

**Geir Christian Godager** (født 1978) er en norsk samfunns- og helseøkonom. Han er førsteamanuensis ved Institutt for helse og samfunn ved Universitetet i Oslo. Han leder forskningsprosjektet IRECOHEX, et prosjekt finansiert av Norges forskningsråd. Godager er utdannet ved Økonomisk institutt, Universitetet i Oslo hvor han ble cand.oecon. i samfunnsøkonomi 2003 og fullførte doktorgrad (ph.d.) i 2009 Hans faglige spesialisering omfatter eksperimentell økonomi, empirisk spillteori og adferdsøkonomi. Han har blant annet forsket på markedet for allmennlegetjenester, 
avlønningssystemer, og måling av tjenestekvalitet.

## Publikasjoner (utvalg)
* Wang, Jian; Hennig-Schmidt, Heike; Iversen, Tor & Godager, Geir (2020). Are patient-regarding preferences stable? Evidence from a laboratory experiment with physicians and medical students from different countries. *European Economic Review.*  ISSN 0014-2921. . doi: https://doi.org/10.1016/j.euroecorev.2020.103411
* Godager, Geir; Hennig-Schmidt, Heike & Iversen, Tor (2016). Does performance disclosure influence physicians’ medical decisions? An experimental study. *Journal of Economic Behavior and Organization. * ISSN 0167-2681.  131, s 36- 46 . doi: 10.1016/j.jebo.2015.10.005
*Godager, Geir; Iversen, Tor & Ma, Ching-To Albert (2015). Competition, gatekeeping, and health care access. *Journal of Health Economics.*  ISSN 0167-6296.  39, s 159- 170 . doi: 10.1016/j.jhealeco.2014.11.005
*Godager, Geir & Iversen, Tor (2014). Sosial ulikhet i bruk av helsetjenester i Norge, I: Grete Synøve Botten; Jan C Frich; Terje P. Hagen; Tor Iversen & Halvor Nordby (red.),  *Helsetjenestens nye logikk*.  Akademika forlag.  ISBN 978-82-321-0348-5.  Kap. 23.  s 231 - 245
* Godager, Geir & Wiesen, Daniel (2013). Profit or Patients' Health Benefit? Exploring the Heterogeneity in Physician Altruism. *Journal of Health Economics.* ISSN 0167-6296.  32(6), s 1105- 1116 . doi: 10.1016/j.jhealeco.2013.08.008
*Godager, Geir (2012). Birds of a feather flock together: A study of doctor-patient matching. *Journal of Health Economics.*  ISSN 0167-6296.  31(1), s 296- 305 . doi: 10.1016/j.jhealeco.2011.11.003
*Godager, Geir; Lurås, Hilde & Iversen, Tor (2012). Framtidens betalingssystemer i allmennlegetjenesten, I: Hans Olav Melberg & Lars Erik Kjekshus (red.),  *Fremtidens Helse-Norge.*  Fagbokforlaget.  ISBN 9788245012088.  10.  s 187 - 204
* Vis sammendrag 
Biørn, Erik & Godager, Geir (2010). Does quality influence choice of general practitioner? An analysis of matched doctor-patient panel data. *Economic Modelling.*  ISSN 0264-9993.  27(4), s 842- 853 . doi: 10.1016/j.econmod.2009.10.016

## Referanser


## Eksterne lenker
* Godagers personprofil ved Universitetet i Oslo
SPI Välfärden

**SPI Välfärden**, tidligere **SPI – Sveriges pensionärers intresseparti** er et svensk politisk parti som ble stiftet i Malmö i 1987, og som retter seg mot pensjonister og funksjonshemmede. I mai 2013 endret de navn til det nåværende og henvender seg til alle aldersgrupper.

Partiet betegner seg selv som «tverrpolitisk».

Ved valget i 2006 kom partiet inn i landstinget i Halland. I de 11 kommunene hvor SPI var representert samarbeidet de med de borgerlige partiene og utgjort majoriteten. Dette var kommunene Halmstad, Haninge, Höör, Lomma, Mjölby, Motala, Rättvik, Sjöbo, Varberg, Ängelholm og Örkelljunga.

Ved valget i 2010 oppnådde partiet mandat i 18 kommuner, falt ut av landstinget i Halland og ble fortsatt ikke representert i Riksdagen.

Ved valget i 2014 ble oppslutningen halvert. Partiet oppnådde mandat i de ti kommunene Halmstad, Varberg, Söderhamn, Laholm, Hörby, Karlskoga, Nybro, Staffanstorp, Tomelilla og Hylte.

I desember 2017 ble partiets framtid beskrevet som usikker på partiets hjemmeside. Ved valget i 2018 stilte ikke partiet lister på riksnivå. I kommunevalget fikk de tre mandater i Hörby kommune.

## Referanser


## Eksterne lenker
*
The Kid

**The Kid** kan henspille på en rekke filmer:

* The Kid (1910 film), en film regissert av Frank Powell
* The Kid (1921 film), en Charlie Chaplin-film
* The Kid (1997 film), en film med Rod Steiger
* The Kid (1999 film), en film fra Hongkong
* The Kid (2000-film), en film med Bruce Willis
* The Kid (2001 film), en animasjonsfilm for TV basert på en historie av Gahan Wilson
* The Kid (2010 film), en filmutgave av boken med samme navn av Kevin Lewis, regissert av Nick Moran
Ivar Samset

**Ivar Samset** (født 4. desember 1918 i Skien, død 29. juni 2015) var professor i «Skogbrukets driftsteknikk» ved Skogforsøksvesnet på Ås. Han var født i Skien i Telemark og var ferdig utdannet forstkandidat i 1944.

Samset var sentral i å utvikle mer effektive driftsformer i norsk skogbruk. Det var Samset som etter en studietur til Canada importerte de første halvbeltene for landbrukstraktorer til Norge og innførte hjulgående skogsmaskiner slik at en kunne utvide driften til sommerhalvåret. Bruk av kabelkraner var en annet driftform han var sterkt involvert i. 

## Referanser


## Eksterne lenker

*
Edna Purviance

**Olga Edna Purviance** (1895–1958) var en amerikansk skuespiller i stumfilmtiden.

Edna Purviance arbeidet som sekretær i San Francisco da hun ble oppdaget av Charles Chaplin i 1915. Hun hadde den kvinnelige hovedrollen i nesten alle filmene han laget fram til 1923, tilsammen 33 produksjoner. Etter det ble forholdet mellom dem mer anstrengt, og Chaplin valgte en annen skuespiller til hovedrollen i filmen *[[Gullfeber]]*. Purviance ble på Chaplins lønningsliste helt fram til hun døde i 1958. Begge snakket alltid varmt om hverandre resten av livet.

Purviance hadde deretter statistsroller i to av Chaplins lydfilmer. Hun døde av kreft i 1958.

## Filmografi

## Referanser


## Eksterne lenker
*
Zahl

**Zahl** er et etternavn og kan vise til:

* Cato Zahl Pedersen
* Erasmus Benedigt Kjerschow Zahl
* Geir Zahl
* Jan Zahl
* Kai Saras Zahl
* Vivian Zahl Olsen
Hans av Danmark (1518–1532)

**Prins Hans av Danmark** (Iohannes), (født 21. februar 1518 i København, død 11. august 1532 i Regensburg) var en prins av Danmark, Norge og Sverige på 1500-tallet.

Prins Hans var kong Christian II og dronning Elisabeths eldste barn. I 1523 fulgte han foreldrene og søstrene Dorothea og Christine i landflyktighet. Han ble oppdratt i Nederlandene, dels hos foreldrene, dels hos dronningens faster, regentinne Margrethe. I begynnelsen ble han undervist av danske lærere som Claus Pedersen, Christiern Vinter og Poul Kempe, men da moren døde i januar 1526 ble han overlatt til katolske lærere under regentinnens oppsyn. Han skildres som et oppvakt og velbegavet barn.

## Arveherre
Christian II dro til Norge, hvor Hans av erkebiskop Olav i Trondhjem og riksrådet i Oslo den 5. januar 1532 ble anerkjent som arveherre og konge etter faren. Samme år tok keiser Karl V sin unge søstersønn med til Regensburg, hvor han døde 11. august 1532. Det var en eller to dager etter at faren var blitt innelukket på Sønderborg. 

Hans ble gravlagt ved sin mor i St. Petri klosterkirke ved Gent. I 1883 ble benene sammen med dronningens, overført til krypten i Sankt Knuds kirke i Odense, hvor også hans far og bestefar ligger.   

## Referanser


## Eksterne lenker
* Dansk biografisk Lexikon om prins Hans
Thor Falkanger

**Thor Falkanger** (født 29. september 1934 i Bergen) er en norsk jurist og professor emeritus ved Universitetet i Oslo.

Falkanger tok sin juridiske doktorgrad i 1968 og ble professor ved det juridiske fakultet ved Universitetet i Oslo i 1970. Han var professor ved Nordisk Institutt for sjørett frem til han gikk av for aldersgrensen i 2004. Hans faglige publikasjoner har kommet innen en rekke rettsområder, men særlig innen sjørett og tingsrett. Falkanger har dessuten vært meget brukt som voldgiftsdommer.

Falkanger er medlem i Det Norske Videnskaps-Akademi og Det Norske Akademi for Språk og Litteratur.

Han er sønn av sorenskriver Aage Thor Falkanger d.e. og far til tidligere sivilombudsmann og nåværende høyesterettsdommer Aage Thor Falkanger. Han er gift med (Olga) Berit Svendsen .

## Referanser


## Eksterne lenker
* ''Thor Falkanger'' hos UiO
Skogstad Sport

**Skogstad Sport AS** er et norsk klesmerke for sports- og fritidstøy. Selskapet ble etablert som en familiebedrift i Innvik i Stryn i 1937, og aksjeselskapet ble stiftet 1. juni 1981. Merket er kjent under logonavnet *Skogstad*. 

Skogstad Sport profilerer sine produkter som *rein norsk klesdesign*, og oppgir følgende forretningside på sin hjemmeside: *Vi skal skape utandørs glede*. Selskapet har på 2000-tallet hatt spesielt god vekst innen barneklær. Skogstad har fabrikkutsalg i Innvik og i nabobygda Olden. Henning Skogstad er daglig leder i Skogstad Sport.

## Referanser


## Eksterne lenker
* www.skogstadsport.no
* om Skogstad Sport hos Brønnøysundregistrene
Julekos

***Julekos*** er en musikk-EP med Per Asplin, utgitt i 1960. 

## Sporliste

# «Kimer i klokker»
# «Du grønne glitrende tre goddag»
# «Glade jul»
# «O jul med din glede»
# «Ritsch ratsch fille bom bom bom»
# «Jeg gikk meg over sjø og land»
# «Så går vi rundt om en enebærbusk»

## Eksterne lenker
Ralf Büchner

**Ralf Büchner** (født 31. august 1967), tysk turner som deltok i de olympiske leker 1988 i Seoul.

Büchner vant en olympisk sølvmedalje i turn under Sommer-OL 1988 i Seoul. Han var med på det østtyske laget som kom på andreplass i mangekamp bak Sovjetunionen. De andre på laget var Ulf Hoffmann, Holger Behrendt,  Sylvio Kroll, Sven Tippelt og Andreas Wecker.

## OL-medaljer
*  1988  Seoul - Sølv i turn, mangekamp lag, menn  Øst-Tyskland

## Eksterne lenker
*
Okkultasjon

**Okkultasjon** er et astronomiuttrykk for når et himmellegeme passerer fremfor et annet slik at hele eller deler av det bakre legemet blir dekket. Det finnes ulike typer okkultasjoner. Fra jorden er de observerte okkultasjonene stort sett av månen som passerer fremfor en stjerne, en planet eller asteroide. Alle formørkelser er okkultasjoner; for eksempel er solformørkelse en okkultasjon der månen passerer fremfor Solen, mens under en måneformørkelse okkulterer jorden Solen sett fra overflaten av månen.

## Måne-okkultasjoner
Sett i fra jorden er måne-okkultasjoner den mest vanlige okkultasjonstypen. Siden månen ikke har noen betydelig atmosfære, vil legemer som okkulterer månen forsvinne og dukke opp igjen etter at de passerer måneranden. 

Flere ganger i året kan en observatør på jorden se at en planet passerer bak månen. I motsetning til stjerner har planeter betydelig vinkeldiametre slik at en her kan se delvise okkultasjoner.

## Planet-okkultasjoner
Stjerner kan bli okkultert av planeter. I 1959 okkulterte Venus stjernen Regulus. Uranusringene ble observert for første gang da Uranus okkulterte en stjerne i 1977.

Det er også mulig at en planet okkulterer en annen. Sett i fra jorden er slike okkultasjoner svært sjelden. Forrige gang dette skjedde var 3. januar 1818, og den neste gangen skjer 22. november 2065. I begge tilfeller er det snakk om Venus og Jupiter

## Doble okkultasjoner
Et himmellegeme kan okkultere flere andre himmellegemer på én gang. Slike hendelser er svært sjeldne og kan kun sees fra en liten del av jorden. Den forrige doble okkultasjon skjedde 23. april 1998 da månen okkulterte Venus og Jupiter samtidig sett fra Ascensionøya i det sørlige Atlanterhavet.

## Asteroide-okkultasjoner
Asteroider okkulterer omtrent hver natt en stjerne sett fra omtrent hvor som helst på jorden, men de fleste trenger et teleskop for å kunne observere. Asteroide-okkultasjoner blir benyttet i astronomien for å måle størrelsen og posisjonen til asteroidene mer presist enn det en kan få til med andre metoder. Ved flere observatører nær samme lokalitet kan en lage en todimensjonal formprofil av asteroiden.

## Radio-okkultasjon
Radio-okkultasjon er at et himmellegeme dekker for en radiokilde.
Hans (1583–1602)

**Hans, prins av Glücksborg**, (også **hertug Hans**, **Iohannes**), født 26. juli 1583 på Haderslevhus, død 28. oktober 1602 i Moskva.

## Biografi
Han var yngste sønn av kong Frederik II og dronning Sophie. Etter at Christian (IV)s utdannelse var overstått, fikk Hans i en periode sin brors lærer Hans Mikkelsen som præceptor. I 1597 ble han sendt til universitetet i Strasburg for å studere, men tilbrakte ikke lang tid der.

Han foretok flere reiser med broren sin, blant annet til Ditmarsken i 1598 og til Norge i 1601. I november samme år ble han gjort væraktig, og foretok derpå en reise til Tyskland, Frankrike og de spanske Nederlandene. Videre oppholdt han seg i en tid ved Henrik IVs hoff, og deltok deretter på spansk side i beleiringen av Ostende.

## Russland
Herfra ble han kalt hjem i forbindelse med forhandlingene mellom Christian IV og den russiske monark Boris Fjodorovitsj Godunov. De to hadde inngått planer om at Hans skulle ekte Godunovs datter Xenia og motta store besittelser i Russland. Det ble lagt grundige forberedelser til bryllupsreisen hvor riksråd Axel Gyldenstjerne ble ansatt som hertugens hovmester. Dessuten skulle Hans ledsages av riksrådene Axel Brahe og Christian Holck samt et følge på 180 personer.

Kong Christian hadde politiske såvel som økonomiske hensikter med ekteskapet. Hans måtte avgi alle arvekrav på hertugdømmene, til gjengjeld lovet kongen å bekoste hele bryllupsreisen og betale  riksdaler.

10. august ankom følget Narva, og først den 19. september, etter en strabasiøs reise nådde de Moskva. Etiketten tilsa at Hans ikke umiddelbart fikk se sin brud. Tiden gikk med formaliteter og forhandlinger, og i oktober ble Hans plutselig febersyk, og den 28. august 1602 døde han. Liket ble bisatt i den tyske kirke utenfor Moskva. Først i 1636 ble det sendt via Narva til Danmark, hvor det fikk plass i Roskilde domkirke.

## I andre media
Forfatteren Jens Bjørneboe har skrevet kortromanen *Hertug Hans* om prinsens liv.

## Referanser


## Eksterne lenker
* Dansk biografisk Lexikon om Hans
Småen

***Småen*** (originaltittel: *The Kid*) er en amerikansk spillefilm fra 1921 av og med Charlie Chaplin i rollen.

Filmen var den første helaftens stumfilmkomedien og også inneholdt drama. Den mest kjente scenen er hvor Chaplin i rollen som landstrykeren desperat prøver å få tilbake den lille gutten fra barnevernet, og deres følelsesmessige sterke gjenforening. Filmen skal være preget av Chaplins egne emosjonelle reaksjoner over sin egen førstefødte barn som døde rett før innspillingene startet. Den forteller om fattigdom og bygger på Chaplins egne erfaringer med en nådeløs fattigtjeneste i Chaplins barndom i London.

## Handling

Filmen innledes ved at en ugift mor forlater sitt nyfødte barn i en rik families bil, og håper at barnet skal kunne få et bedre liv hos dem enn hva hun kan gi det. Hun forlater bilen, og går bort i en park, uvitende om at to tyver stjeler bilen. Men hun angrer, og går tilbake, men da er bilen og barnet borte.

Tyvene oppdager i mellomtiden at de har med et barn i baksetet, og forlater barnet i et slumområde hvor en forbipasserende mann finner det, og tar hånd om det.

Noen år senere har kvinnen blitt en berømt skuespiller, men har aldri kunne glemme sin lille gutt. Gutten og mannen lever i mellomtiden et fattig liv. De tjener til livets opphold ved at den lille gutten kaster stein gjennom folks vinduer og knuser dem, og mannen selger dem nye.

Fattigvesenet oppdager hvordan de lever og forsøker å ta gutten bort fra mannen. Dette innleder en jakt over hele byen, hvor mannen fortvilet prøver å løpe fra fattigvesenets bil. Han får tak i barnet og de kommer seg unna sosialtjenesten.

Gjennom en rekke ulike tilfeller, kommer barnets biologiske mor i kontakt med dem og forstår at dette er hennes sønn. Hun adopterer barnet og tilbyr mannen å bo sammen med henne og barnet.

## Medvirkende
* Charlie Chaplin – Landsstrykeren
* Edna Purviance – Moren
* Jackie Coogan – Småen («John»)
* Carl Miller – Mannen
* Tom Wilson – Politimann
* Jack Coogan sr. – lommetyv/ gjest/ djevel
* Henry Bergman – impressario
* Lita Grey – *Fristelsens engel*

## Eksterne lenker
*
Interferometri

**Interferometri** er teknikken for bestemme egenskapene til to eller flere bølger ved å studere mønsteret for interferens skapt av deres superposisjon. Instrumentet for å interferere bølgene sammen kalles et interferometer. Interferometri er en viktig undersøkelsesteknikk innen astronomi, fiberoptikk, meteorologiteknikk, optisk meteorologi, oseanografi, seismologi, kvantemekanikk, kjerne- og partikkelfysikk, plasmafysikk, fjernmåling og biomolekylære interaksjoner.

## Referanser
Robert Edwards

**Robert Geoffrey Edwards** (født 27. september 1925 i Leeds, død 10. april 2013) var en britisk fysiolog og pioner i reproduktiv medisin. Han spesialiserte seg på in vitro-fertilisering (IVF), også kjent som prøverørsbefruktning. Sammen med kirurgen Patrick Steptoe lyktes Edwards  med å utvikle metoder for å bli gravid gjennom IVF, noe som førte til at det første prøverørsbarn, Louise Joy Brown ble født 25. juli 1978. For denne innsatsen fikk han Nobelprisen i fysiologi eller medisin i 2010.

## Biografi
Han studerte ved University College of North Wales (UCNW). Han studerte genetikk ved Edinburgh Universitetet mellom 1951 og 1957. Her tok han sin doktorgrad i 1955.
Etter studiene arbeidet i ett år ved California Institute of Technology og i 1958 begynte han å arbeide ved  National Institute for Medical Research i London.  Fra 1963 arbeidet han ved University of Cambridge. I 1968 startet han samarbeidet med legen Patrick Steptoe. Deres banebrytende og omstridte forskning førte til at verdens første prøverørsbarn Louise Brown ble født i 1978. I 1980 grunnla han verdens første IVF-klinikk Bourn Hall i Cambridge. Som følge av metoden som de utviklet har over 4 millioner barn er født ved hjelp av IVF.

Edwards ble i dronningens fødselsdagsliste for 2011 utnevnt til Knight Bachelor og derved adlet. Han fikk dermed også rett til å føre tiltaleformen *[[Sir]]* foran sitt navn. Han er også kommandør av Den britiske imperieordenen.

## Referanser


## Kilder
* www.aftenposten.no Vatikanet kritiserer nobelpris
Lappkrabbeedderkopp

**Lappkrabbeedderkopp** (*Xysticus obscurus*) er en av edderkoppene i gruppen krabbeedderkopper (Thomisidae). De jakter ofte fra blomster hvor de venter på byttedyret. Navnet krabbeedderkopper, har de fått på grunn av sin sidelangs gange, ved en sammenligning med krabber.

## Utbredelse
Lappkrabbeedderkopp finnes nord og øst i Europa. Den finnes i Norge.

## Utseende
Lappkrabbeedderkopp er lyst eller litt mørkere brun eller rødbrun, med lysere eller mørkere flekker. Mange av artene i slekten *Xysticus* er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere. 

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Xysticus''  (tysk)
* Bergersen, Ove. 1981. *Forsidedyret. (Krabbeedderkopper).* Insekt-Nytt 6 (4) side 6-7
* Aakra, Kjetil. 2004. *En innføring i edderkoppenes verden.* Insekt-Nytt 29 (1/2) side 43

## Eksterne lenker
* 
* Krabbeedderkopper – edderkopper.net  (norsk)
Dagmar Kersten

**Dagmar Kersten** (født 28. oktober 1970 i Altdöbern), tysk turner som deltok i de olympiske leker 1988 i Seoul.

Kersten vant en olympisk sølvmedalje i turn under Sommer-OL 1988 i Seoul. Hun kom på andreplass i skranke bak Daniela Silivaş fra Romania. Hun var også med på det østtyske laget som kom på tredjeplass i mangekamp for damer  bak Sovjetunionen og Romania. De andre på laget var Gabriele Fähnrich, Martina Jentsch, Ulrike Klotz og Bettina Schieferdecker og Dörte Thümmler.

## OL-medaljer
*  1988  Seoul - Sølv i turn, skranke damer  Øst-Tyskland
*  1988  Seoul - Bronse i turn, mangekamp lag, damer  Øst-Tyskland
## VM-medaljer
*  1985  Montréal - Sølv i turn, skranke
*  1985  Montréal - Bronse i turn, hopp
*  1985  Montréal - Bronse i turn, mangekamp
*  1985  Montréal - Bronse i turn, mangekamp lag

## Eksterne lenker
*
Erik Knutstad

**Erik Knutstad** (født 26. juli 1930, død 30. november 2014) var en norsk utenrikstjenestemann og politiker (Sp).

Han ble kadettfenrik fra Krigsskolen før han utdannet seg til økonom ved University of Colorado, Boulder. Fra 1960 til 1962 var han president i ANSA. Knutstad kom fra stillingen som ambassadesekretær ved Norges ambassade i Warszawa da han ble ansatt som generalsekretær i Senterpartiet i 1964. I 1966 gikk han tilbake til utenrikstjenesten, idet han ble chargé d'affaires ved Norges ambassade i Tel Aviv. Knutstad var sentral i oppbyggingen av Folkebevegelsen mot norsk medlemskap i EEC.

I 1973 ble Knutstad  byråsjef ved 5. handelspolitiske kontor i Utenriksdepartementet. I 1974 ble han utpekt som sikkerhetsrisiko av Forsvarets sikkerhetsstab, og Knutstad ble forflyttet i departementet noe senere. Senere saksøkte han Utenriksdepartementet fordi han følte seg uberettiget forflyttet, men tapte i både byretten og lagmannsretten. I 1976 gikk han på nytt til rettssak, denne gang fordi han mente han hadde blitt ulovlig overvåket siden 1966. Den såkalte Knutstad-saken endte med avskjedigelse for Knutstad ved kongelig resolusjon i 1991, etter at han hadde vært i konflikt med departementet i 15 år. Knutstad fikk ikke medhold i ankesakene og ble derfor endelig avskjediget i 1995.

Ved stortingsvalget 1985 stod Knutstad oppført på Frie Folkevalgtes liste i Oslo.

## Referanser